Document ID: 31997R1434

ΚΑΝΟΝΙΣΜΟΣ (ΕΚ) αριθ. 1434/97 ΤΗΣ ΕΠΙΤΡΟΠΗΣ της 23ης Ιουλίου 1997 για τροποποίηση του κανονισμού (ΕΚ) αριθ. 1267/94 για την εφαρμογή των συμφωνιών μεταξύ της Ευρωπαϊκής Ένωσης και των τρίτων χωρών όσον αφορά την αμοιβαία αναγνώριση ορισμένων αλκοολούχων ποτών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1576/89 του Συμβουλίου, της 29ης Μαΐου 1989, για τον καθορισμό των γενικών κανόνων σχετικά με τον ορισμό, την παρουσίαση και την περιγραφή των αλκοολούχων ποτών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και ιδίως το άρθρο 11,
Εκτιμώντας:
ότι η Ευρωπαϊκή Ένωση έχει υπογράψει συμφωνία με την Ένωση Μεξικανικών Κρατών όσον αφορά την αμοιβαία αναγνώριση για την προστασία των ονομασιών στον τομέα των αλκοολούχων ποτών 7 ότι η συμφωνία αυτή προβλέπει την εφαρμογή, στην Ευρωπαϊκή Ένωση, των μέτρων που είναι αναγκαία για να διασφαλισθεί η προστασία των μεξικανικών ονομασιών 7 ότι για να δικαιούνται τα προαναφερθέντα προϊόντα των εγγυήσεων ελέγχου και προστασίας που προβλέπονται από τη συμφωνία, πρέπει να προστεθούν στον κατάλογο των προϊόντων που καλύπτονται από τις συμφωνίες που έχουν συναφθεί από την Ευρωπαϊκή Ένωση, που αναγράφονται στο παράρτημα του κανονισμού (ΕΚ) αριθ. 1267/94 (2) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλκοολούχων ποτών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1267/94 συμπληρώνεται με τις ενδείξεις που αναγράφονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1997.

Labels: 3
18
15
17